પોતાનો પુત્ર હાર્દિક માથામાં, બંને પડખામાં તથા બગલ અને વાંસા તેમજ હાથના ભાગે ઇજા થયેલી હાલતમાં પડેલો જોવા મળ્યો હતો. તેને છરીના ઘા ઝીંકાયાનું જણાતું હતું. શું થયું તે અંગે પુછતાં હાર્દિકે ત્રુટક-ત્રુટક અવાજે પોતાને ગોવિંદ ઘુઘા અને રાહુલ સેલા સાથે પૈસાની લેતીદેતી થતાં આ બંને સહિતનાએ હુમલો કર્યાનું કહ્યું હતું. જેમાં ગોવિંદ અને સેલાએ છરીના ઘા ઝીંકયાનું તેમજ બીજા ચાર શખ્સો ટીટીયો, ઘુઘો, સેલો અને રાહુલે ઢીકા-પાટુનો માર માર્યાનું પણ હાર્દિકે કહ્યું હતું. હાર્દિકને ગંભીર ઇજા પહોંચી હોઇ પુના મંગાભાઇની રિક્ષામાં નાંખી તાત્કાલીક સિવિલ હોસ્પિટલે ખસેડ્યો હતો. પરંતુ અહિ સારવાર દરમિયાન તેણે દમ તોડી દીધો હતો.